Temeljem članka 17. stavka 3. Zakona o sustavu civilne zaštite (NN broj 82/15) i članka 31.Statuta Općine Brestovac („Službeni glasnik Općine Brestovac“ broj 3/2013 i 9/2013), te u skladu sa Procjenom ugroženosti stanovništva, materijalnih i kulturnih dobara od prirodnih i tehničko-tehnoloških katastrofa i velikih nesreća za područje Općine Brestovac, a na prijedlog Općinskog načelnika Općine Brestovac i Suglasnosti Državne uprava za zaštitu i spašavanje, Područni ured Požega, KLASA:810-03/16-04/02, URBROJ:543-11-01-16-21 od 14.12.2016. godine , Općinsko vijeće Općine Brestovac na svojoj 26. sjednici, održanoj 16.prosinca 2016. godine, donijelo je slijedeću

 **O D L U K U**

 **o određivanju pravnih osoba od interesa za sustav civilne zaštite**

 **u Općini Brestovac**

 **Članak 1.**

Pravne osobe od interesa za sustav civilne zaštite Općine Brestovac su one pravne osobe

koje su svojim proizvodnim, uslužnim, materijalnim, ljudskim i drugim resursima

najznačajniji nositelji tih djelatnosti na području Općine Brestovac.

 **Članak 2.**

Pravne osobe od značaja za sustav civilne zaštite na području Općine Brestovac su:

1. Trgovačko društvo „Komunalac Požega“ d.o.o.,Požega,Vukovarska 8 i

2. Trgovačko društvo ,,Tekija'' d.o.o.,Požega, Vodovodna 1.

 **Članak 3.**

Pravne osobe iz članka 2. Ove Odluke su dio operativnih snaga sustava civilne zaštite

i spašavanja te Civilne zaštite, koji će sadržavati točno određene mjere i aktivnosti koje

trebaju provoditi u slučaju prijetnje, nastanka i posljedica katastrofa i velikih nesreća.

 **Članak 4.**

Pravnim osobama iz članka 2. ove Odluke izvršno tijelo dostavit će kopiju Plana

zaštite i spašavanja te civilne zaštite, koji će sadržavati točno određene mjere i aktivnosti koje

se trebaju provoditi u slučaju prijetnje, nastanka i posljedica katastrofa i velikih nesreća.

 **Članak 5.**

Temeljem dostavljenih planova, pravna osobe od interesa za sustav civilne zaštite

općine Brestovac u svojim operativnim planovima planirat će provedbu dobivenih mjera i

aktivnosti.

 **Članak 6.**

Stupanjem na snagu ove Odluke prestaju važiti Odluku o određivanju operativnih snaga zaštite i spašavanja i pravnih osoba od interesa za zaštitu i spašavanje na području Općine Brestovac KLASA:833-01/14-01/01,URBROJ:2177-02/03-14-1 od 20.lipnja 2014.g.

 **Članak 7.**

Po jedan primjerak (presliku) ove Odluke, Općina Brestovac će dostavit svakoj pravnoj osobi iz članka 2. ove Odluke i Područnom uredu za zaštitu i spašavanje Požega.

 **Članak 8.**

Ova Odluka stupa na snagu osmog dana od dana objave u „Službenom glasniku Općine Brestovac“.

 **OPĆINSKO VIJEĆE OPĆINE BRESTOVAC**

KLASA :810-01/16-01/08 **PREDSJEDNIK:**

URBROJ :2177-02/01-16-1

Brestovac,16.12.2016.g. Tomo Vrhovac